গে মেনস প্রেস

গে মেন'স প্রেস ছিল লন্ডন, যুক্তরাজ্যে অবস্থিত একটি বই প্রকাশনা সংস্থা। ১৯৭৯ সালে এই প্রকাশনা সংস্থাটির পত্তন হয়। ২০০০ সাল পর্যন্ত সংস্থার প্রতিষ্ঠাতারাই  এর পরিচালনার দ্বায়িত্বে ছিলেন। পরে ২০০০ সাল থেকে ২০০৬ সাল পর্যন্ত মিলিভ্রেস প্রোলার নামক সংস্থা এর পরিচালনা করেছে। 

 সংক্ষিপ্ত বিবরণ 
১৯৭৯ সালে অউব্রে ওয়াল্টার, ডেভিড ফার্নব্যাক এবং রিচার্ড ডিপল-এর উদ্যোগে চালু হওয়া গে মেন’স প্রেস (জিএমপি) সমকামী সম্প্রদায়ের জন্য প্রকাশনার জগতে এক বিপ্লব ঘটায়। যখন মূলধারার প্রকাশনা সংস্থাগুলি সমকামী বিষয়বস্তু বহনকারী সাহিত্যকে সহজে গ্রহণ করত না, সেসময় জিএমপি এলজিবিটিকিউ লেখকদের জন্য তাদের বই প্রকাশনার সুযোগ কপ্রে দেয়। প্রতিষ্ঠার পর থেকে প্রতিষ্ঠানটি প্রায় ৩০০টিরও বেশি বই প্রকাশ করে। ডেভিড রিস, টম ওয়েকফিল্ড এবং মাইক সিব্রুকের মতো লেখকরা জিএমপি -এর মাধ্যমেই সমকামী জীবন সম্পর্কিত কল্পকাহিনী রচনার মাধ্যমে দর্শকদের কাছে পৌঁছাতে পেরেছেন।  কাল্পনিক গল্পের পাশাপাশি গে মেন'স প্রেস বিভিন্ন বাস্তবমুখী রচনাও প্রকাশ করেছে, যার মধ্যে রয়েছে অ্যালান ব্রের হোমোসেক্সুয়ালিটি ইন রেনেসাঁ ইংল্যান্ড এবং রিক্টর নর্টনের মাদার ক্ল্যাপস মলি হাউস । এবং বেশ কয়েকটি স্ব-সহায়ক বইয়ের মাধ্যমে  ১৯৮০-র দশকে এই সংস্থা এইডস মহামারির সময় জিএমপি -এর পক্ষ থেকে বিভিন্ন জনসচেতনতামূলক লেখা প্রকাশ করা হয়। এই প্রকাশনা সংস্থা তাদের গে মডার্ন ক্লাসিকস সিরিজ -এর  মাধ্যমে পূর্ববর্তী অনেক সমকামী লেখকের কাজ নতুনভাবে প্রকাশ করেছে। পাশাপাশি তারা গ্রেটার লন্ডন কাউন্সিলের অনুদানের মাধ্যমে ( মার্গারেট থ্যাচার কর্তৃক বিলুপ্তির আগে) একটি গে ভার্স  সিরিজ প্রকাশ করেছিল। জিএমপি -এর পক্ষ থেকে নিয়মিত শিল্প ও আলোকচিত্র প্রকাশ করা হত, যেগুলি পরে তাদের এডিশনস অব্রে ওয়াল্টার  সিরিজের অংশ হয়ে ওঠে।

১৯৮৩ সালে গে মেন’স প্রেস একটি শিশুদের জন্য রচিত বই প্রকাশ করে, যার শিরোনাম ছিল জেনি লিভস উইথ এরিক অ্যান্ড মার্টিন। এই বইটিতে  একটি সমকামী পরিবারে এক শিশুর বেড়ে ওঠার গল্প তুলে ধরা হয়। এই বইটি প্রকাশের পর যুক্তরাজ্যে ব্যাপক বিতর্কের সৃষ্টি হয় এবং এরই প্রেক্ষিতে ১৯৮৮ সালের স্থানীয় সরকার আইন -এর অধীনে সেকশন-২৮  নামক একটি নতুন ধারার প্রবর্তন করা হয়।  সংযোজিত নতুন ধারার মাধ্যমে স্থানীয় সরকার কর্তৃপক্ষের মাধ্যমে সমকামিতার প্রচারণা নিষিদ্ধ করা হয়।  The article notes the then-current notoriety of the book. ঘটনাটি জনসমক্ষে আসে যখন ডেইলি মেইল  নামক এক ট্যাবলয়েড সংবাদপত্রে প্রকাশিত হয় যে, বামপন্থী শ্রমিক দল দ্বারা পরিচালিত একটি বিদ্যালয়ের গ্রন্থাগারে জেনি লিভস উইথ এরিক অ্যান্ড মার্টিন  বইটির একটি কপি রাখা হয়েছে।[ তথ্যসূত্র প্রয়োজন ]  যদিও বইটির উদ্দেশ্য ছিল পারিবারিক বৈচিত্র্য সম্পর্কে সচেতনতা গড়ে তোলা, তবু এটি একটি বিতর্কিত আলোচনার কেন্দ্রবিন্দুতে পরিণত হয়। ১ ১৯৯৭ সালে গে মেন’স প্রেস -এর পক্ষ থেকে ডেয়ারস টু স্পিক নামক আরেকটি রচনা প্রকাশ করা হয়। 

১৯৯১ সালে রিচার্ড ডিপলের মৃত্যুর পর এবং মূলধারার বই প্রকাশনা জগতে প্রতিযোগিতা বৃদ্ধির ফলে, জিএমপি আর্থিক সমস্যার সম্মুখীন হয়এই আর্থিক সঙ্কট কাটিয়ে উঠতে ২০০০ সালে গে মেন'স প্রেসের  অধিকার হস্তান্তর করা হয় মিলিভ্রেস প্রোলারের  কাছে।  ২০০৬ সালে লিভ্রেস প্রোলার জিএমপি -এর পুরো প্রকাশনা তালিকা বন্ধ করে দেয়, কারণ বইয়ের বিক্রি কমে যাচ্ছিল। এই বিক্রির পতনের অন্যতম কারণ ছিল বড় বই বিপণন কেন্দ্রগুলিতে জিএমপি-এর বইগুলোর পর্যাপ্ত প্রচার ও প্রদর্শনের অভাব। 

২০০৫ সালে প্রতিষ্ঠিত ভ্যালানকোর্ট বুকস নামক একটি স্বাধীন আমেরিকান প্রকাশনা সংস্থা জিএমপি -এর গে মডার্ন ক্লাসিকস সিরিজের অন্তর্গত বহু সাহিত্যকর্ম পুনরায় প্রকাশ করেছে, যেগুলি সর্বশেষ ১৯৮০-এর দশকে প্রকাশিত হয়েছিল।  

 তথ্যসূত্র 

বিষয়শ্রেণী:সমকামী পুরুষদের সংগঠন